Aug 09,2015
విలువ కోల్పోతున్న 'నిల్వలు'
ముంబయి: బంగారం ధరలు కుంగుతుండడం, డాలరు బలోపేతమవుతుండడం తదితర కారణాలతో దేశంలో విదేశీ మారకపు ద్రవ్యం నిల్వలను బాగా ప్రభావితం అవుతున్నాయి. జులై 31తో ముగిసిన వారంలో భారత విదేశీ మారకపు నిల్వలు 187.6 మిలియన్‌ డాలర్ల మేర కుంగి 353.46 బిలియన్‌ డాలర్లకు చేరాయి. వరుస పతనాల తరువాత విదేశీ మారకపు నిల్వలు అంతకు ముందు వారంలో (జూలై 24) 322 మిలియన్‌ డాలర్ల మేర పెరిగినట్లు భారతీయ రిజర్వు బ్యాంక్‌ (ఆర్‌బీఐ) నివేదికలో పేర్కొంది. ఆర్‌బీఐ చేపట్టిన చర్యల కారణంగా విదేశీ మారక నిల్వలు బాగా పెరిగాయని అయితే ఇదే సమయంలో బంగారం ధరలు బాగా పడిపోవడంతో లాభాలన్నీ తుడిచిపెట్టుకుపోయినట్లు విశ్లేషకులు చెబుతున్నారు.
మీ స్నేహితులకు రికమెండ్ చెయ్యండి